Neuvoston 14 päivänä joulukuuta 1998 vahvistama YHTEINEN KANTA (EY) N:o 2/1999 Euroopan parlamentin ja neuvoston direktiivin 1999/. . ./EY antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 76/769/ETY muuttamiseksi seitsemännentoista kerran (1999/C 18/02)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 100 a artiklan,

ottavat huomioon komission ehdotuksen (1),

ottavat huomioon talous- ja sosiaalikomitean lausunnon (2),

noudattavat perustamissopimuksen 189 b artiklassa määrättyä menettelyä (3),

sekä katsovat, että

1) on toteutettava sisämarkkinoiden moitteettoman toiminnan kannalta tarvittavat toimenpiteet,

2) Euroopan parlamentti ja neuvosto ovat tehneet 29 päivänä maaliskuuta 1996 päätöksen N:o 646/96/EY (4) syöväntorjunnan toimintaohjelman hyväksymisestä kansanterveyden alalla vuosiksi 1996-2000,

3) terveyden suojelun ja kuluttajien turvallisuuden parantamiseksi syöpää tai perimän muutoksia aiheuttaviksi tai lisääntymiselle vaarallisiksi luokiteltuja aineita sekä kyseisiä aineita sisältäviä valmisteita ei saa saattaa markkinoille yleisön saataville,

4) tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta neljännentoista kerran 20 päivänä joulukuuta 1994 annetussa Euroopan parlamentin ja neuvoston direktiivissä 94/60/EY (5) esitetään direktiivin 76/769/ETY (6) liitteeseen I lisäykseksi kohtiin 29, 30 ja 31 luettelo syöpää tai perimän muutoksia aiheuttaviksi tai lisääntymiselle vaarallisiksi luokiteltavista, ryhmään 1 tai 2 kuuluvista aineista; näitä aineita ja niitä sisältäviä valmisteita ei saa saattaa markkinoille yleisön saataville,

5) direktiivin 94/60/EY mukaan komissio antaa Euroopan parlamentille ja neuvostolle ehdotuksen kyseisen luettelon täydentämisestä viimeistään kuuden kuukauden kuluessa siitä, kun on julkaistu direktiivissä 67/548/ETY (7) olevan, syöpää tai perimän muutoksia aiheuttaviksi tai lisääntymiselle vaarallisiksi luokiteltavia, ryhmään 1 tai 2 kuuluvia aineita sisältävän liitteen I mukauttaminen tekniikan kehitykseen,

6) direktiivin 67/548/ETY ja erityisesti sen liitteen I mukauttamisesta tekniikan kehitykseen kahdennenkymmenennentoisen kerran annetussa komission direktiivissä 96/54/EY (8) on 16 ainetta, jotka on äskettäin luokiteltu syöpää tai perimän muutoksia aiheuttaviksi tai lisääntymiselle vaarallisiksi, ryhmään 1 tai 2 kuuluviksi aineiksi; nämä aineet on lisättävä direktiivin 76/769/ETY liitteessä I olevan lisäyksen kohtiin 29, 30 ja 31, sellaisena kuin tämä lisäys on konsolidoituna direktiivin 76/769/ETY muuttamisesta kuudennentoista kerran annetussa Euroopan parlamentin ja neuvoston direktiivissä 97/56/EY (9),

7) äskettäin syöpää tai perimän muutoksia aiheuttaviksi tai lisääntymiselle vaarallisiksi, ryhmään 1 tai 2 kuuluviksi direktiivissä 96/54/EY luokiteltujen aineiden riskit ja hyödyt on otettu huomioon,

8) direktiivin 96/54/EY 1 artiklan 1 kohdan f alakohdan säännöksillä poistettiin kahdeksan direktiivin 67/548/ETY liitteessä I olevaa kohtaa, koska kyseisissä kohdissa olevat aineet sisältyvät jo muihin kohtiin tai niitä ei enää luokitella syöpää aiheuttaviksi; näistä aineista viisi sisältyy direktiivin 76/769/ETY liitteen I lisäyksen kohtaan 29; siten myös kyseiset kohdat olisi poistettava viimeksi mainitusta direktiivistä, ja

9) tämä direktiivi ei vaikuta toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettuun neuvoston direktiiviin 89/391/ETY (10) ja siihen perustuviin erityisdirektiiveihin, erityisesti työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta 28 päivänä kesäkuuta 1990 annettuun direktiiviin 90/394/ETY (11) (kuudes direktiivin 89/391/ETY 16 artiklan 1 kohdassa tarkoitettu erityisdirektiivi) sisältyvään yhteisön lainsäädäntöön, jolla vahvistetaan työntekijöiden suojelun vähimmäisvaatimukset,

OVAT ANTANEET TÄMÄN DIREKTIIVIN:

1 artikla

Tämän direktiivin liitteessä I luetellut aineet lisätään direktiivin 76/769/ETY liitteessä I olevan lisäyksen kohdissa 29, 30 ja 31 lueteltuihin aineisiin.

2 artikla

Tämän direktiivin liitteessä II luetellut aineet poistetaan direktiivin 76/769/ETY liitteen I lisäyksen kohdassa 29 olevien aineiden luettelosta.

3 artikla

1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään yhden vuoden kuluttua sen voimaantulosta. Niiden on ilmoitettava tästä komissiolle viipymättä.

Niiden on sovellettava näitä säännöksiä 18 kuukauden kuluttua tämän direktiivin voimaantulosta.

2. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

4 artikla

Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.

5 artikla

Tämä direktiivi on osoitettu kaikille jäsenvaltioille.

Tehty . . .

Euroopan parlamentin puolesta

Puhemies

Neuvoston puolesta

Puheenjohtaja

(1) EYVL C 59, 25.2.1998, s. 5.

(2) EYVL C 214, 10.7.1998, s. 73.

(3) Euroopan parlamentin lausunto annettu 18. helmikuuta 1998 (EYVL C 80, 16.3.1998, s. 91), neuvoston yhteinen kanta 14. joulukuuta 1998 ja Euroopan parlamentin päätös . . . (sitä ei ole vielä julkaistu virallisessa lehdessä).

(4) EYVL L 95, 16.4.1996, s. 9.

(5) EYVL L 365, 31.12.1994, s. 1.

(6) EYVL L 262, 27.9.1976, s. 201, direktiivi sellaisena kuin se on viimeksi muutettuna komission direktiivillä 97/64/EY (EYVL L 315, 19.11.1997, s. 13).

(7) Neuvoston direktiivi 67/548/ETY, annettu 27 päivänä kesäkuuta 1967, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä (EYVL 196, 16.8.1967, s. 1), direktiivi sellaisena kuin se on viimeksi muutettuna komission direktiivillä (EYVL L 343, 13.12.1997, s. 19).

(8) EYVL L 248, 30.9.1996, s. 1.

(9) EYVL L 333, 4.12.1997, s. 1.

(10) EYVL L 183, 29.6.1989, s. 1.

(11) EYVL L 196, 26.7.1990, s. 1.

LIITE I

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

LIITE II

>TAULUKON PAIKKA>

NEUVOSTON PERUSTELUT

I JOHDANTO

1. Komissio esitti 8. tammikuuta 1998 neuvostolle EY:n perustamissopimuksen 100 a artiklaan perustuvan ehdotuksen tiettyjen vaarallisten aineiden ja valmisteiden markkinoille saattamisen ja käytön rajoituksia koskevan jäsenvaltioiden lainsäädännön lähentämisestä annetun neuvoston direktiivin 76/769/ETY muuttamisesta.

2. Euroopan parlamentti antoi lausuntonsa komission ehdotuksesta 18. helmikuuta 1998 ja hyväksyi sen tarkistuksitta. Talous- ja sosiaalikomitea antoi lausuntonsa 29. huhtikuuta 1998.

Neuvosto vahvisti yhteisen kantansa 14. joulukuuta 1998 perustamissopimuksen 189 b artiklan mukaisesti.

II TAVOITTEET

Tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta neljännentoista kerran annetulla Euroopan parlamentin ja neuvoston direktiivillä 94/60/EY lisättiin direktiivin 76/769/ETY liitteeseen I luettelo syöpää tai perimän muutoksia aiheuttavista tai lisääntymiselle vaarallisiksi luokitelluista ryhmään 1 tai 2 kuuluvista aineista. Direktiivissä kielletään näiden aineiden käyttö sellaisissa aineissa tai valmisteissa, jotka saatetaan markkinoille yleisön käyttöön.

Direktiivin 67/548/ETY mukauttamisesta tekniikan kehitykseen kahdennenkymmenennentoisen kerran annetulla komission direktiivillä 94/54/EY lisättiin direktiivin 67/548/ETY liitteeseen I 16 uutta ainetta, jotka on luokiteltu syöpää tai perimän muutoksia aiheuttaviksi tai lisääntymiselle vaarallisiksi aineiksi.

Direktiivin 94/60/EY nojalla komission on esitettävä Euroopan parlamentille ja neuvostolle uusi ehdotus, jonka tarkoituksena on lisätä uudet syöpää tai perimän muutoksia aiheuttavat tai lisääntymiselle vaarallisiksi luokitellut aineet direktiivin 76/769/ETY liitteeseen I viimeistään kuusi kuukautta sen jälkeen kun aineiden luokittaminen syöpää tai perimän muutoksia aiheuttaviksi tai lisääntymiselle vaarallisiksi (ryhmään 1 tai 2 kuuluviksi) aineiksi on julkaistu neuvoston direktiivin 67/548/ETY mukaisesti.

Ehdotettu muutos laajentaisi syöpää tai perimän muutoksia aiheuttavia tai lisääntymiselle vaarallisiksi luokiteltujen aineiden direktiiviin 76/769/ETY liitteessä I olevaa luetteloa siten, että siihen lisättäisiin aineet, jotka on luokiteltu syöpää tai perimän muutoksia aiheuttaviksi tai lisääntymiselle vaarallisiksi ryhmään 1 tai 2 kuuluviksi aineiksi direktiivin 67/548/ETY mukauttamisessa tekniikan kehitykseen kahdennenkymmenennentoisen kerran. Kaikkien näiden aineiden käyttö kielletään siis kuluttajilta.

III YHTEISEN KANNAN ERITTELY

Neuvosto lisäsi komission ehdotukseen tämän suostumuksella yhteisen kannan 2 artiklan sekä siihen liittyvän johdanto-osan 8 kappaleen.

Artiklan tarkoituksena on poistaa viisi ainetta direktiivin 76/769/ETY liitteen I lisäyksen kohdasta 29. Nämä viisi ainetta kolmen muun ohella oli poistettu direktiivin 67/548/ETY liitteestä I, koska ne sisältyivät muihin kohtiin ja tai niitä ei enää nykyään luokitella syöpää aiheuttaviksi. Kun direktiiviä 76/769/ETY nyt jälleen muutetaan, oli nämä aineet syytä poistaa myös tästä direktiivistä.